"Okrið er með þeim hætti að þetta er bara orðin einhverskonar græðgi", segir framkvæmdastjóri FÍB og skorar á stjórn tryggingafélagsins Sjóvár að hlutafjárlækkun gangi til viðskiptavina, en ekki til hluthafa.
FÍB hefur lengi gagnrýnt tryggingafélögin fyrir iðgjöld á ökutækjatryggingum. Í fyrradag lagði Sjóvá til að greiða hluthöfum tvo og hálfan milljarð króna í tengslum við hlutafjárlækkun félagsins. Áður hafði félagið greitt 2,65 milljarða króna í arð.
Það hefur legið fyrir í langan tíma að félögin hafa verið að safna upp miklum sjóðum á sama tíma og iðgjöld vátrygginga hafa hækkað langt umfram þróun vísitölu.
Segir Runólfur Ólafsson framkvæmdastjóri FÍB. Hann segir að ytri aðstæður hafi á sama tíma verið hagstæðar, tjónum og slysum hafi fækkað, umferð dregist saman og félögin hafi fyrir vikið skilað góðum arði.
Það er eðlilegt að félag skilið hagnaði og félagið er í mjög góðri stöðu eins og kemur fram í bókun félagsins. Þið talið um það í ykkar fréttatilkynningu að hluthafa Sjóvar hafi ekki aflað þessara fjármuna og eigi engan rétt á þeim, er þetta ekki fullsterkt að orði komist? Nei þetta eru lögbundnar ökutækjatryggingar. Þú verður lögum samkvæmt að taka ökutækjatryggingu ef þú ætlar að aka bíl um götur landsins.
Runólfur segir að samkvæmt lögum eigi að vera ríkt eftirlit með tryggingum og að neytendur séu ekki látnir borga óeðlilega há iðgjöld. Runólfur segir að vonandi sjái einhverjir tækifæri í að koma inn á bílatryggingamarkaðinn hér á landi:
hann er greinilega að skila mjög góðum arði. Þarna sjáum við að okrið er með þeim hætti að þetta er bara orðin einhver græðgi sem gengur ekki upp. Við höfum gert þá kröfu að það sé tekið á þessu máli af hálfu opinberra aðila þetta er undir hatti fjármálaeftirlitsins að félögin séu ekki að oftaka iðgjöld af neytendum.